Sukladno Pozivu na dostavu projektnih prijedloga „Kompetentnost i razvoj MSP ( Ref. oznaka: KK.03.2.1.05.) i Prilogu 4. Natječajne dokumentacije „Postupci nabave za osobe koje nisu obveznici Zakona o javnoj nabavi“, H.I.B. d.o.o., iz Hrnjaneca, Hasani 40 objavljuje,

**Izmjenu 1. DOKUMENTACIJE ZA NADMETANJE**

**za predmet nabave**

**Radni strojevi i oprema za proizvodni pogon**

**Evidencijski broj nabave: 01/2017**

**Zagreb, 24. veljače 2017. godine**

**SADRŽAJ:**

[1 OPĆI PODACI O POSTUPKU NABAVE 4](#_Toc461721373)

[1.1 Podaci o Naručitelju 4](#_Toc461721374)

[1.2 Podaci o osobi zaduženoj za komunikaciju s Ponuditeljima 4](#_Toc461721375)

[1.2.1 Vrsta postupka nabave 4](#_Toc461721376)

[1.3 Dostupnost dokumentacije za nadmetanje 4](#_Toc461721377)

[1.4 Objašnjenja i izmjene dokumentacije za nadmetanje 4](#_Toc461721378)

[1.5 Evidencijski broj nabave 5](#_Toc461721379)

[1.6 Pravo sudjelovanja 5](#_Toc461721380)

[1.7 Sprječavanje sukoba interesa 5](#_Toc461721381)

[1.8 Zajednica ponuditelja 5](#_Toc461721382)

[1.9 Podizvoditelji 5](#_Toc461721383)

[2 PREDMET NABAVE 6](#_Toc461721384)

[2.1 Procijenjena vrijednost nabave 6](#_Toc461721385)

[2.2 Grupe predmeta nabave 6](#_Toc461721386)

[2.3 Opis predmeta nabave 6](#_Toc461721387)

[2.4 Način određivanja cijene ponude 7](#_Toc461721388)

[2.5 Mjesto izvršenja usluge 7](#_Toc461721389)

[2.6 Rok izvršenja usluga 7](#_Toc461721390)

[3 RAZLOZI ISKLJUČENJA PONUDITELJA 7](#_Toc461721391)

[3.1 Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje 7](#_Toc461721392)

[3.1.1 Nekažnjavanje 7](#_Toc461721393)

[3.1.2 Plaćene dospjele porezne obveze i obveze za mirovinsko i zdravstveno osiguranje 8](#_Toc461721394)

[3.1.3 Lažni podaci 8](#_Toc461721395)

[3.2 Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje 9](#_Toc461721396)

[4 UVJETI SPOSOBNOSTI PONUDITELJA 9](#_Toc461721397)

[4.1 Pravna i poslovna sposobnost 10](#_Toc461721398)

[4.1.1 Dokazi pravne sposobnosti 10](#_Toc461721399)

[4.2 Financijska sposobnost 10](#_Toc461721400)

[4.3 Tehnička i stručna sposobnost 10](#_Toc461721401)

[5 PODACI O PONUDI 11](#_Toc461721402)

[5.1 Sadržaj ponude 11](#_Toc461721403)

[5.2 Način izrade ponude 11](#_Toc461721404)

[5.3 Način dostave ponude 12](#_Toc461721405)

[5.4 Izmjena i/ili dopuna ponude i odustajanje od ponude 12](#_Toc461721406)

[5.5 Alternativne ponude 12](#_Toc461721407)

[5.6 Cijena ponude i valuta 12](#_Toc461721408)

[5.7 Kriterij za odabir ponude 12](#_Toc461721409)

[5.8 Jezik i pismo na kojem se sastavlja ponuda 13](#_Toc461721410)

[5.9 Rok valjanosti ponude 13](#_Toc461721411)

[5.10 Vrsta, sredstvo i uvjeti jamstva 13](#_Toc461721412)

[5.10.1 Jamstvo za ozbiljnost ponude 13](#_Toc461721413)

[5.10.2 Jamstvo za uredno izvršenje ugovora 14](#_Toc461721414)

[5.11 Datum, vrijeme i mjesto dostave ponuda 14](#_Toc461721415)

[5.12 Otvaranje ponuda 14](#_Toc461721416)

[5.13 Donošenje odluke o odabiru 14](#_Toc461721417)

[5.14 Poništenje postupka nabave 14](#_Toc461721418)

[5.15 Pravo na prigovor 15](#_Toc461721419)

[5.16 Uvid u ponude 15](#_Toc461721420)

[5.17 Završetak postupka nabave 15](#_Toc461721421)

[6 POPIS PRILOGA 15](#_Toc461721422)

# OPĆI PODACI O POSTUPKU NABAVE

## Podaci o Naručitelju

Naziv Naručitelja: H.I.B. d.o.o. (u daljnjem tekstu Naručitelj),

Sjedište Naručitelja: Hasani 40, 10 382 Hrnjanec, Republika Hrvatska,

Matični broj Naručitelja (MB): 080358389,

OIB Naručitelja: 45663502543,

Broj telefona Naručitelja: +385 1 2069053,

Broj faksa Naručitelja: +385 1 2069053,

Internet stranica Naručitelja: www.hib.hr,

E-mail adresa Naručitelja: info@hib.hr

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja, kao i internetske stranice Naručitelja.

Osobni podaci i funkcija osobe zadužene za komunikaciju s Ponuditeljima: Ivana Fanjek.

Adresa elektroničke pošte kontakt osobe: info@hib.hr.

### Vrsta postupka nabave

Vrsta postupka nabave je javno nadmetanje u jednoj fazi sukladno Prilogu 4. Postupci nabave za osobe koje nisu obveznici Zakona o javnoj nabavi, a koji je sastavni dio natječajne dokumentacije u okviru Poziva „Kompetentnost i razvoj MSP“ (Ref. oznaka: KK.03.2.1.01.). Navedeni natječaj i Prilog 4. dostupni su na internetskoj stranici http://www.strukturnifondovi.hr/natjecaji.

Naručitelj je projekt koji je predmet ove nabave prijavio nadležnom Ministarstvu poduzetništva i obrta RH za sufinanciranje sukladno natječajnoj dokumentaciji iz naprijed opisanog natječaja „Kompetentnost i razvoj MSP“ (Ref. oznaka: KK.03.2.1.01.).

## Dostupnost dokumentacije za nadmetanje

Dokumentacija za nadmetanje, odgovori i pitanja Ponuditelja, kao i sve obavijesti o izmjenama i dopunama dokumentacije za nadmetanje biti će stavljene na raspolaganje Ponuditeljima na internetskoj stranici Naručitelja: www.hib.hr ( sa danom objave Obavijesti o nabavi).

## Objašnjenja i izmjene dokumentacije za nadmetanje

 Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz dokumentaciju za nadmetanje. Zahtjev sa postavljenim pitanjima Ponuditelji mogu postaviti najkasnije tijekom osmog (8) dana prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i dokumentacija za nadmetanje (točka 1.3.), najkasnije tijekom petog (5) dana prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i Ponuditelja obavljati će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za javnu nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.) ili na broj telefaksa Naručitelja.

U slučaju da Naručitelj za vrijeme roka za dostavu ponuda značajno izmjeni dokumentaciju za nadmetanje, izmjene će učiniti dostupnima svim Ponuditeljima na isti način i na istim internetskim stranicama kao i temeljnu dokumentaciju za nadmetanje, te Ponuditeljima od izmjene osigurati rok od najmanje pet (5) dana za dostavu ponuda. Ako su izmjene Dokumentacije za nadmetanje značajnije, Naručitelj mora produžiti rok za dostavu ponuda. Produljenje roka mora biti razmjerno važnosti izmjene, ali ne smije biti kraće od pet dana.

Ako iz bilo kojeg razloga dokumentacija za nadmetanje, obavijesti o izmjenama i dopunama dokumentacije za nadmetanje te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Produljenje roka ne smije biti kraće od pet dana.

## Evidencijski broj nabave

Ev. br. 01/2017

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj ne smije nabavljati radove, robu i usluge od srodnika po krvi do trećeg stupnja, srodnika po tazbini do drugog stupnja, osnivača, vlasnika te od povezanih i partnerskih poduzeća i osoba.

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

 Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvoditelji

U ovom postupku nabave Ponuditeljima je dopušteno angažiranje podizvoditelja. Podizvoditelj je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ukoliko Ponuditelj namjerava dati dio ugovora u podugovor jednom ili više podizvoditelja dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
* predmet, količinu, vrijednost podugovora i postotni dio ugovora koji se daje u podugovor.

Navedeni podaci o podizvoditeljima obavezni su sastojci ugovora o nabavi.

Ako se dio ugovora daje u podugovor, tada za robu ili usluge koje će podizvoditelj isporučiti ili pružiti, Naručitelj neposredno plaća Ponuditelju.

Naručitelj nema obvezu neposrednog plaćanja podizvoditelju.

*Obrazloženje:*

*Trošak plaćanja podizvoditelju može biti neprihvatljiv za financiranje iz EU fondova zbog razloga vezanih za specifične uvjete izvršenja ugovora (ugovor se planira sufinancira sredstvima EU te se na njega primjenjuje Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002). Na temelju zakonskih odredbi EU-a koje reguliraju financiranje, ukoliko se usluge/roba ne bi platile izravno izvršitelju isto može utjecati na prihvatljivost rashoda nastalih tijekom provedbe ugovora financiranih u sklopu projekata financiranih fondovima EU-a te rashodi koji ne mogu biti potvrđeni u skladu sa zahtjevima EU-a prema Financijskoj uredbi ne mogu biti financirani iz općeg proračuna Unije. Slijedom svega navedenog Naručitelj će samo provoditi kontrolu plaćanja prema podizvoditeljima.*

Odabrani Ponuditelj mora svom računu odnosno situaciji priložiti račune odnosno situacije svojih podizvoditelja koje je prethodno potvrdio.

Odabrani Ponuditelj može tijekom izvršenja ugovora od Naručitelja zahtijevati:

* + - promjenu podizvoditelja za onaj dio ugovora koji je prethodno dao u podugovor,
		- preuzimanje izvršenja dijela ugovora koji je prethodno dao u podugovor,
		- uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora neovisno o tome je li prethodno dao dio ugovora u podugovor ili ne.

Uz zahtjev odabrani Ponuditelj mora Naručitelju dostaviti podatke za novog podizvoditelja i to:

* + - naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
		- predmet, količinu, vrijednost podugovora i postotni dio ugovora koji se daje u podugovor.

Naručitelj može prije odobravanja zahtjeva od odabranog Ponuditelja zatražiti važeće dokumente kojima se dokazuje da kod novog podizvoditelja ne postoje razlozi isključenja te da ispunjava uvjete pravne, poslovne, financijske, tehničke i stručne sposobnosti koji su određeni ovom Dokumentacijom za nadmetanje.

Sudjelovanje podizvoditelja ne utječe na odgovornost odabranog Ponuditelja za izvršenje ugovora.

# PREDMET NABAVE

## Procijenjena vrijednost nabave

Ukupna procijenjena vrijednost nabave iznosi 642.175,00 kn bez PDV-a.

Grupa 1 - 395.025,00 kn, bez PDV-a.

Grupa 2 - 169.950,00 kn, bez PDV-a.

Grupa 3 – 77.200,00 kn , bez PDV-a.

## Grupe predmeta nabave

Predmet nabave je podijeljen u sljedeće grupe:

Grupa 1- strojevi za obradu metala (savijačica metalnih profila, probijačica metalnih ploča, tokarski stroj, aparat za varenje) i viličar

Grupa 2- stroj za nanošenje butil kita i perilica staklenih površina stolarije

Grupa 3- postrojenje za grijanje na drvene sječke i pelete

## Opis predmeta nabave

Predmet nabave su radni strojevi i oprema za proizvodni pogon raspodijeljeni u grupe iz točke 2.2. Dokumentacije za nadmetanje. Predmete nabave uključuje nabavu, dopremanje i montažu, puštanje u rad radnih strojeva i opreme, te uslugu servisa u garantnom roku i edukaciju zaposlenika Naručitelja.

Tehničke specifikacije predmeta nabave se nalaze u Prilogu 2 Tehničke karakteristike, koji čini sastavni dio ove Dokumentacije za nadmetanje.

Ponuditelj može podnijeti samo jednu ponudu za jednu, više ili sve grupe nabave. U ponudi moraju biti ponuđene sve stavke na način kako je to definirano u troškovniku (Prilog III.). Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja, bit će odbijene sve njegove ponude, kao i ponude u kojima je član zajednice ponuditelja.

Količina predmeta nabave je definirana u troškovniku (Prilog III. Dokumentacije za nadmetanje). Količina je točna.

## Način određivanja cijene ponude

Cijena ponude piše se brojkama u apsolutnom iznosu, a izračunava se u skladu s Troškovnikom i Tehničkim karakteristikama (Prilog 2. i Prilog 3.). Ponuda mora biti izražena u nacionalnoj valuti zemlje Naručitelja. Izražavanje ponude u drugoj valuti nije dopušteno.

Ponuditelji iz tuzemstva trebaju prikazati cijenu svoje ponude i bez PDV-a i s PDV-om. Ukoliko je riječ o Ponuditelju iz inozemstva, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

Jedinična cijena stavki bez PDV-a mora biti iskazana sa eventualnim popustima i mora uključivati sve zavisne troškove koji se odnose na predmetne usluge.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. U slučaju nuđenja jednakovrijednog proizvoda, ponuditelj je dužan dokazati jednakovrijednost tehničkih karakteristika tog proizvoda bilo kojim prikladnim sredstvom proizvoda koji se prilaže uz ponudu.

U cijenu ponude bez poreza na dodanu vrijednost moraju biti uračunati svi troškovi Izvršitelja (dopremanje i instalaciju-montažu predmeta nabave i edukaciju zaposlenika Naručitelja za sigurno i stručno rukovanje predmetom nabave i sl.) i popusti.

## Mjesto izvršenja usluge

Oprema će se instalirati u prostoru Naručitelja H.I.B. d.o.o., Hasani 40, 10 382 Hrnjanec, Republika Hrvatska.

## Rok izvršenja usluga

Dinamika pružanja usluga koje su predmet ove nabave treba biti sukladna dinamici isporuke opreme.

Rok za isporuku predmeta nabave je trideset (30) dana od potpisivanja ugovora sa najpovoljnijim Ponuditeljem.

# RAZLOZI ISKLJUČENJA PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima se dokazuje da ne postoje razlozi za isključenje.

Ponuditelju, odnosno zajednici ponuditelja, dopušteno je dostavljati tražene dokumente na jedan od slijedećih načina: u izvorniku, u ovjerenoj preslici ili u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokumenti kojima se dokazuje da ne postoje razlozi isključenja, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

U slučaju zajednice ponuditelja ili u slučaju podizvoditelja, okolnosti vezane uz razloge isključenja utvrđuju se za sve članove zajednice ponuditelja ili podizvoditelje pojedinačno. Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, dokumenti kojima se dokazuje da ne postoje razlozi za isključenje iz postupka, moraju se dostaviti za svakog člana zajednice ponuditelja, odnosno za svakog podizvoditelja.

## Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje

### Nekažnjavanje

Naručitelj će isključiti Ponuditelja iz postupka nabave, ako je Ponuditelj i/ili osoba ovlaštena po zakonu za zastupanje Ponuditelja pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta Ponuditelja ili države čiji je državljanin osoba ovlaštena po zakonu za zastupanje Ponuditelja:

* prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona(NN 125/11, 144/12, 56/15, 61/15);
* prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (Narodne novine broj 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* kaznenih djela koja uključuju dječji rad ili drugi oblik trgovanja ljudima, terorizam i financiranje terorizma

Za potrebe utvrđivanja da ne postoje okolnosti iz ove točke Ponuditelj je dužan u ponudi dostaviti **Izjavu o nekažnjavanju koju daje osoba po zakonu ovlaštena za zastupanje Ponuditelja, ovjerenu potpisom i pečatom. Izjava ne smije biti starija od tri (3) mjeseca od dana početka postupka nabave** (Prilog 4 Dokumentacije za nadmetanje)

### Plaćene dospjele porezne obveze i obveze za mirovinsko i zdravstveno osiguranje

Naručitelj će isključiti iz postupka nabave Ponuditelja koji nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.

Za potrebe dokazivanja da ne postoje navedene okolnosti Ponuditelj je dužan ujedno u ponudi dostaviti:

1. potvrdu Porezne uprave o stanju duga koja ne smije biti starija od 30 dana računajući od dana početka postupka nabave, ili
2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave,
3. ako se u državi sjedišta Ponuditelja ne izdaju dokumenti pod a) i b) Izjavu pod prisegom ili odgovarajuću izjavu osobe koja je po zakonu ovlaštena za zastupanje Ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta Ponuditelja ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka nabave.

Za potrebe dokazivanja urednog podmirenja navedenih obveza Ponuditelj je ujedno dužan dostaviti ispunjenu, potpisanu i pečatom ovjerenu Izjavu ponuditelja( Prilog 5 Dokumentacije za nadmetanje). Izjavu daje osoba koja je po zakonu ovlaštena za zastupanje Ponuditelja.

### Lažni podaci

Naručitelj će isključiti iz postupka nabave Ponuditelja ako utvrdi da se Ponuditelj lažno predstavljao i/ili pružao neistinite informacije o dokumentima traženim ovom dokumentacijom za nadmetanje. Za potrebe dokazivanja ovih okolnosti Ponuditelj je dužan dostaviti potpisanu i pečatom ovjerenu Izjavu ponuditelja. (prilog 5 Dokumentacije za nadmetanje)

U slučaju sumnje u istinitost podataka navedenih u dokumentima koje su ponuditelji dužni dostaviti kao dokaz da ne postoje razlozi isključenja, Naručitelj može radi provjere istinitosti podataka, zatražiti od ponuditelja dostavu izvornika ili ovjerenih preslika spornih dokumenata ili se obratiti izdavatelju, odnosno nadležnom tijelu za izdavanje spornog dokumenta, radi utvrđivanja istinitosti podataka.

## Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje

 Naručitelj će isključiti Ponuditelja iz postupka nabave:

* ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,
* ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta

Za potrebe dokazivanja ovih okolnosti Ponuditelj je dužan dostaviti (samo na zahtjev Naručitelja)

* izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka nabave ili,
* važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod naveden pod stavkom a), ili ne sadrži sve podatke potrebne za utvrđivanje tih okolnosti ili,
* izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka nabave, ako se u državi sjedišta gospodarskog subjekta ne izdaje izvod sudskog registra ili oni ne sadrže sve podatke potrebne za utvrđivanje tih okolnosti.
* ako je gospodarski subjekt u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora kojeg Naručitelj namjerava sklopiti. Težak profesionalni propust kod izvršenja ugovora je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

Za potrebe dokazivanja gore navedenih okolnosti ponuditelj je dužan dostaviti ispunjenu, potpisanu i pečatom ovjerenu Izjavu ponuditelja (Prilog 5 Dokumentacije za nadmetanje).

• ako postoji sukob interesa između Ponuditelja (uključujući i članove zajednice ponuditelja i podizvoditelje) i imenovanih članova Odbora za nabavu koji se ne može učinkovito ukloniti

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju pravnu i poslovnu sposobnost, financijsku sposobnost te tehničku i stručnu sposobnost.

Svi dokazi i dokumenti koji se prilažu ponudi, a određeni su u točki 4. ove Dokumentacije za nadmetanje mogu se dostaviti u izvorniku, ili u ovjerenoj preslici ili u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokumenti kojima se dokazuje da ne postoje razlozi isključenja, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

## Pravna i poslovna sposobnost

### Dokazi pravne sposobnosti

Ponuditelj mora dostaviti ispravu o upisu u sudski, obrtni, strukovni ili drugi odgovarajući registar države sjedišta Ponuditelja.

Upis u registar dokazuje se odgovarajućim izvodom ili odlukom nadležnog tijela, a ako se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

U slučaju zajednice Ponuditelja, svi članovi zajednice Ponuditelja obvezni su pojedinačno dokazati poslovnu i pravnu sposobnost dostavljanjem traženih dokaza uz ponudu. Ako Ponuditelj angažira podizvoditelje, svi podizvoditelji su dužni pojedinačno dokazati pravnu i poslovnu sposobnost dostavljanjem traženih dokaza uz ponudu. Dokaz o pravnoj i poslovnoj sposobnosti ne smije biti stariji od tri (3) mjeseca računajući od dana početka postupka javne nabave.

## Financijska sposobnost

Radi dokazivanja financijske sposobnosti Ponuditelj mora dostaviti sljedeće dokaze:

* dokaz solventnosti Ponuditelja na način da njegov račun nije bio blokiran u posljednjih šest ( 6 ) mjeseci koji prethode mjesecu u kojem je objavljen poziv za nadmetanje, kao i da nema evidentiranih dospjelih obveza za koja nema pokrića na računu. Traženim dokazom ponuditelj dokazuje da ima potrebnu financijsku snagu kako bi u roku i kvalitetno izveo predmetnu nabavu.

Ponuditelj kao dokaz dostavlja dokument izdan od bankarskih ili drugih financijskih institucija: BON-2, SOL-2 ili drugi odgovarajući dokument, kojim se dokazuje solventnost Ponuditelja, kao i ispunjenu, potpisanu i pečatom ovjerenu Izjavu ponuditelja (Prilog 5 Dokumentacije za nadmetanje).

Ponuditelj se može po potrebi osloniti na sposobnost drugih subjekata, bez obzira na pravnu prirodu njihova međusobnog odnosa, te u tom slučaju Ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice prihvaćanjem obveze drugih subjekata da će te resurse staviti na raspolaganje Ponuditelju. Pod tim uvjetima, zajednica Ponuditelja se može osloniti na sposobnost članova zajednice Ponuditelja ili drugih subjekata

## Tehnička i stručna sposobnost

Radi zadovoljenja minimalne razine tehničke i stručne sposobnosti Ponuditelj mora dostaviti sljedeće dokaze:

1. popis ugovora o isporuci robe-izvršenim uslugama, kojim Ponuditelj dokazuje da tijekom prethodne dvije godine (2016. i 2015.) uredno izvršio jedan ili više ugovora koji imaju isti ili sličan predmet nabave, vrijednosti jednake ili veće od iznosa procijenjene vrijednosti nabave.

Za potrebe dokazivanja navedenih okolnosti Ponuditelj je dužan dostaviti ispunjen, potpisan i pečatom ovjeren dokument Popis ugovora o isporuci robe ( Prilog 6 Dokumentacije za nadmetanje).

Kao dokaz ispunjenja uvjeta tehničke i stručne sposobnosti NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi potvrde izdane ili potpisane od druge ugovorne strane - naručitelja prema Zakonu o javnoj nabavi ili privatnog subjekta. Ako nije moguće ishoditi potvrdu, NOJN će prihvatiti izjavu ponuditelja uz dokaz da je potvrda zatražena.

# PODACI O PONUDI

## Sadržaj ponude

Ponuda mora sadržavati::

1. Popunjeni i potpisom i pečatom ovjereni Ponudbeni list u izvornom obliku (za Ponuditelja ili zajednicu Ponuditelja) – Prilog 1
2. Popunjeni i pečatom ovjereni dokument Tehničke specifikacije i ostali zahtjevi u izvornom obliku (Prilog 2 Dokumentacije za nadmetanje)
3. Popunjen i pečatom ovjeren Troškovnik u izvornom obliku (Prilog 3. Dokumentacije za nadmetanje)
4. Dokumente kojima Ponuditelj dokazuje da ne postoje obvezni i ostali razlozi isključenja koji se prilažu u izvorniku, ovjerenoj ili neovjerenoj preslici
5. Dokaze o sposobnosti Ponuditelja iz točke 4. Dokumentacije za nadmetanje koji se prilažu u izvorniku, ovjerenoj ili neovjerenoj preslici
6. Jamstvo za ozbiljnost ponude sukladno Dokumentaciji za nadmetanje
7. Dijelovi kataloga proizvođača/tehničke specifikacije/ostala dokumentacija kojom se dokazuje jednakovrijednost ili kvaliteta ponuđenih proizvoda (ako je primjenjivo).

## Način izrade ponude

Pri izradi ponude Ponuditelj se mora pridržavati zahtjeva i uvjeta iz Dokumentacije za nadmetanje. Ponuda se izrađuje na način da čini cjelinu, te se uvezuje na način da se onemogući naknadno vađenje ili umetanje listova i to jamstvenikom, s pečatom na poleđini. Stranice ponude označavaju se rednim brojem stranice kroz ukupan broj stranica ili obrnuto (1/xx ili xx/1). Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova od koji se svaki dio zasebno spaja. Ako je ponuda izrađena od više dijelova Ponuditelj mora u sadržaju ponude navesti od koliko se dijelova ponuda sastoji. Dijelovi ponude koji ne mogu biti uvezani ( npr. katalozi i sl.) Ponuditelj obilježava nazivom i navodi u sadržaju ponude kao dio ponude. Jamstvo za ozbiljnost ponude je sastavni dio ponude i original jamstva mora biti uložen u prozirnu plastificiranu košuljicu koja se uvezuje u cjelinu i numerira sukladno ovoj točki dokumentacije za nadmetanje.

Ponuda se izrađuje u pisanom obliku i piše neizbrisivom tintom. Ispravci u ponudi moraju biti izrađeni na način da su vidljivi i moraju uz navod datuma ispravka biti potvrđeni potpisom Ponuditelja.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ako se radi o zajednici Ponuditelja, podaci (naziv i sjedište Ponuditelja, adresa, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba Ponuditelja, broj telefona, broj faksa) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvoditelja. Troškove izrade i dostave ponude snosi Ponuditelj.

## Način dostave ponude

Ponuda se u zatvorenoj omotnici dostavlja na adresu Naručitelja:  **H.I.B. d.o.o., Hasani 40, 10 382 Hrnjanec, Republika Hrvatska.** Na omotnici ponude mora biti naznačen naziv i adresa Naručitelja, naziv i adresa Ponuditelja, evidencijski broj nabave, naziv predmeta nabave: „**Radni strojevi i oprema za proizvodni pogon“**, te naznaka „NE OTVARAJ“.

Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.

Kada Ponuditelj osobno dostavlja ponudu Naručitelj će mu izdati potvrdu o primitku. Svaka dostavljena ponuda, izmjena ili dopuna ponude upisuje se u Upisnik o zaprimanju ponuda, prema redoslijedu zaprimanja ponuda. Ponuda koja je dostavljena nakon isteka roka za dostavu ponuda ne upisuje se u Upisnik o zaprimanju ponuda, već se obilježava i evidentira kao zakašnjela, te se vraća neotvorena pošiljatelju bez odgode.

Dokumentacija za nadmetanje dostupna je na web stranici Naručitelja.

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. Nakon proteka roka za dostavu, ponuda se ne smije mijenjati.

## Alternativne ponude

Alternativne ponude nisu dozvoljene.

## Cijena ponude i valuta

Cijena ponude iskazuje se za cjelokupan predmet nabave za koji ponuditelj daje ponudu (zbroj vrijednosti svih Grupa predmeta nabave za koje se ponuditelj prijavljuje). Cijena ponude izražava se u kunama. Cijena ponude upisuje se brojkama sukladno Ponudbenom listu. Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Jedinična cijena stavke bez poreza na dodanu vrijednost (PDV) mora biti iskazana sa svim popustima i troškovima na paritetu DAP-Isporučeno na adresu (sjedište Naručitelja) sukladno pravilima Međunarodne trgovačke komore-INCOTERMS 2010. Troškovnik se ispunjava za svaku grupu posebno.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

## Kriterij za odabir ponude

Kriterij odabira ponude je najniža cijena.

## Jezik i pismo na kojem se sastavlja ponuda

Ponuda se izrađuje na hrvatskom jeziku i latiničnom pismu. Ukoliko je izvorni dokaz u ponudi na stranom jeziku, uz njega je potrebno priložiti i prijevod ovlaštenog prevoditelja na hrvatski jezik.

## Rok valjanosti ponude

Rok valjanosti ponude je najmanje 20 dana od dana određenog kao krajnji rok za dostavu ponude. Na zahtjev Naručitelja, ponuditelj može produžiti rok valjanosti svoje ponude.

## Vrsta, sredstvo i uvjeti jamstva

### Jamstvo za ozbiljnost ponude

Jamstvo za ozbiljnost ponude Naručitelj određuje u apsolutnom iznosu od 10% procijenjene vrijednosti nabave i dostavlja se u obliku zadužnice. Zadužnica se dostavlja Naručitelju u izvorniku, u zatvorenoj numeriranoj plastičnoj foliji, čini sastavni dio ponudbene dokumentacije, te ista ni na koji način ne smije biti oštećena.

Naručitelj će vratiti ponuditeljima jamstvo za ozbiljnost ponude neposredno nakon završetka postupka nabave, a presliku jamstva pohraniti će uz ostalu dokumentaciju. Naručitelj će odabranom Ponuditelju vratiti jamstvo za ozbiljnost ponude nakon dostave jamstva za uredno izvršenje ugovora.

### Jamstvo za uredno izvršenje ugovora

Odabrani ponuditelj obvezan je prilikom sklapanja ugovora o nabavi dostaviti jamstvo za uredno ispunjenje ugovora u obliku zadužnice, za slučaj povrede ugovornih obveza od strane odabranog ponuditelja u visini 10% vrijednosti ugovora sa PDV-om.

Rok valjanosti jamstva za uredno izvršenje ugovora je cijelo vrijeme trajanja ugovora do završetka: montaže, instalacije predmeta nabave, te edukacije zaposlenika Naručitelja.

## Datum, vrijeme i mjesto dostave ponuda

Ponude moraju biti dostavljene bez obzira na način dostave, **najkasnije do 09. 03. 2017. godine u 16,00 sati.**

Ponude koje nisu pristigle u propisanom roku neće se otvarati, već će se neotvorene vratiti ponuditelju.

## Otvaranje ponuda

Otvaranje ponuda **obaviti će se 14. ožujka 2017. godine u 16,00 sati**. Otvaranje ponuda je javno i na njemu smiju biti nazočni predstavnici Ponuditelja i druge osobe, međutim pravo aktivnog sudjelovanja na javnom otvaranju ponuda imaju samo ovlašteni predstavnici Naručitelja i ovlašteni predstavnici Ponuditelja. Ovlašteni predstavnici Ponuditelja prije početka otvaranja moraju Naručitelju dati svoje ovlaštenje za sudjelovanje na javnom otvaranju ponuda, potpisano od strane odgovorne osobe Ponuditelja. Ukoliko je osoba koja je nazočna na javnom otvaranju ponuda ujedno i ovlaštena osoba Ponuditelja upisana u sudski ili obrtni registar, tada ista Naručitelju može umjesto ovlaštenja dati Rješenje o registraciji ili obrtnicu.

Otvaranje ponuda će provesti članovi Odbora za nabavu imenovani od strane Naručitelja.

Ponude se otvaraju prema rednom broju iz Upisnika o zaprimanju ponuda. Ako je dostavljena izmjena i/ili dopuna ponude, prvo će se otvoriti izmjena i/ili dopuna ponude te potom osnovna ponuda.

Prilikom javnog otvaranja ponuda za svaku otvorenu ponudu naglas se konstatira sljedeće:

- Naziv i sjedište ponuditelja, a u slučaju zajednice ponuditelja naziv i sjedište svakog člana zajednice ponuditelja.

- Činjenica da li je ponuda dostavljena na vrijeme i da li je propisno zapakirana.

- Da li je Ponudbeni list potpisan

- Cijena ponude iz Ponudbenog lista bez poreza na dodanu vrijednost i cijena ponude s porezom na dodanu vrijednost.

O javnom otvaranju ponuda sastavit će se Zapisnik o javnom otvaranju ponuda koji će se odmah uručiti svim ovlaštenim predstavnicima Ponuditelja nazočnima na javnom otvaranju na uvid, provjeru sadržaja i potpis, a ostalim će Ponuditeljima u postupku biti dostavljen na njihov pisani zahtjev.

Ovlašteni predstavnici Ponuditelja prisutni na javnom otvaranju ponuda mogu dati primjedbe na postupak javnog otvaranja ponuda, a Naručitelj će o tome sastaviti bilješku u Zapisniku o javnom otvaranju ponuda.

* 1. Pregled i ocjena ponuda

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

- provjeru sukladnosti ponude s formalnim zahtjevima;

- procjenu postojanja obveznih razloga isključenja i ispunjenja uvjeta kvalifikacije;

- procjenu tehničke sukladnosti ponude;

- ocjenu ponuda na temelju kriterija za odabir.

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena, što dovodi u sumnju mogućnost izvršenja radova koji su predmet nabave, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje o sastavnim elementima kalkulacije ponude, koje smatra bitnima za kasnije izvršenje ugovora o nabavi. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati ugovor o nabavi.

Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije sukladno Upisniku o zaprimanju ponuda.

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od najpovoljnijeg Ponuditelja s kojima namjerava sklopiti Ugovor o nabavi, u primjerenom roku ne kraćem od pet (5) dana od dana dostave zahtjeva, zatražiti dostavu izvornika ili ovjerenih preslika jednog ili više dokumenata kojima se dokazuje ne postojanje razloga za isključenje sukladno točki 3. te ispunjenje uvjeta kvalifikacije ponuditelja sukladno točki 4. Ako je Ponuditelj već u ponudi dostavio potrebne dokumente u izvorniku ili ovjerenoj preslici, neće ih biti dužan ponovo dostavljati.

Izvornici ili ovjerene preslike dokumenata dostavljeni u svrhu provjere Ponuditelja ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima Ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji Ponuditelj u dopuštenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog Ponuditelja iz daljeg postupka pregleda i ocjene ponuda odnosno odbiti njegovu ponudu. Tada će Naručitelj ponovo izvršiti rangiranje ponuda prema kriteriju za odabir ne uzimajući u obzir ponudu Ponuditelja kojeg je isključio, te pozvati sljedećeg najpovoljnijeg Ponuditelja da dostavi traženo.

Naručitelj će na osnovi rezultata pregleda i ocjene ponuda odbiti:

- ponudu koja je stigla nakon roka za dostavu,

- ponudu koja je na drugom jeziku nego je navedeno u dokumentaciji za nadmetanje,

- ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,

- ponudu ponuditelja koji nije dokazao uvjete kvalifikacije u skladu s dokumentacijom za nadmetanje,

- ponudu koja nije cjelovita,

- ponudu koja sadrži pogreške, nedostatke ili nejasnoće, ako te pogreške, nedostaci ili nejasnoće nisu uklonjive,

- ponudu koja je suprotna odredbama dokumentacije za nadmetanje,

- ponudu u kojoj cijena nije iskazana u apsolutnom iznosu,

- ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,

- ponudu koja ne ispunjava obvezne tehničke zahtjeve određene u dokumentaciji za nadmetanje,

- ponudu za koju Ponuditelj nije pisanim putem prihvatio ispravak računske pogreške (ako je primjenjivo),

- ponude Ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,

- ponudu koja sadrži štetne odredbe,

- ponudu s neuobičajeno niskom cijenom ako Ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo.

Na kraju postupka pregleda i ocjene ponuda Odbor za nabavu će sastaviti Zapisnik o pregledu i ocjeni ponuda.

## Donošenje odluke o odabiru

Odluku o odabiru donosi Odbor za nabavu imenovan od strane direktora Naručitelja, u roku od najviše 15 kalendarskih dana od dana isteka roka za dostavu ponuda. O eventualnom produženju roka za donošenje Odluke o odabiru Naručitelj će obavijestiti sve ponuditelje na način koji omogućuje dokaz o primitku (dostavnica, kopija izvješća o uspješnoj isporuci telefaksa, ispis izvješća o pročitanoj elektronskoj pošti i sl.). Odluka o odabiru biti će javno objavljena na internetskoj stranici Naručitelja i na internetskoj stranici strukturnih fondova, te će istovremeno biti poslana svim Ponuditeljima koji su sudjelovali u postupku nabave i dostavili ponude i to na način koji omogućuje dokaz o primitku (dostavnica, kopija izvješća o uspješnoj isporuci telefaksa, ispis izvješća o pročitanoj elektronskoj pošti i sl.).

Istodobno s Odlukom o odabiru Naručitelj dostavlja zasebno svakom pojedinom:

- neuspješnom Ponuditelju: Obavijest o razlozima za njegovo isključenje ili odbijanje njegove ponude;

- Ponuditelju koji je dostavio prihvatljivu ponudu ali koja nije prihvaćena: Obavijest o svojstvima i relativnim prednostima odabrane ponude u odnosu na njegovu ponudu.

 Odluka o odabiru postaje izvršna nakon proteka roka za podnošenje predstavke određenog u točki 5.16. Dokumentacije za nadmetanje.

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte – Ponuditelje objavom Odluke o poništenju postupka nabave na internetskim stranicama gdje je objavljena dokumentacija za nadmetanje.

Naručitelj će poništiti postupak nabave ako:

- nije pristigla niti jedna ponuda;

- nije zaprimio niti jednu valjanu ponudu.

Naručitelj može poništiti postupak nabave ako:

- je cijena najpovoljnije ponude veća od osiguranih sredstava za nabavu, tj. od procijenjene vrijednosti nabave;

- se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora (primjerice u Dokumentaciji za nadmetanje su navedeni pogrešni podaci).

Ukoliko se postupak nabave poništi prije otvaranja ponuda, zapečaćene omotnice bit će vraćene Ponuditeljima. Ukoliko se postupak nabave poništi nakon otvaranja ponuda, osim objave Odluke o poništenju postupka nabave na internetskoj stranici na kojoj je dostupna i dokumentacija za nadmetanje, svim Ponuditeljima koji su podnijeli ponude biti će poslana Odluka o poništenju postupka nabave na način koji omogućuje dokaz o primitku (dostavnica, kopija izvješća o uspješnoj isporuci putem telefaksa, ispis izvješća o pročitanoj elektronskoj pošti i slično).

Istodobno s Odlukom o poništenju Naručitelj dostavlja zasebno svakom pojedinom:

- neuspješnom Ponuditelju: obavijest o razlozima za njegovo isključenje ili odbijanje njegove ponude;

- Ponuditelju koji je dostavio prihvatljivu ponudu a čija ponuda nije prihvaćena: obavijest o svojstvima i relativnim prednostima odabrane ponude u odnosu na njegovu ponudu.

Niti u kojem slučaju, Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa otkazivanjem nabave čak ni u slučaju da je Naručitelj bio obaviješten o mogućnosti nastanka štete.

## Pravo na prigovor

Svaki Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama Priloga 4. Postupci nabave za osobe koje nisu obveznici zakona o javnoj nabavi, a koji je sastavni dio uputa za prijavitelje u okviru natječaja „Kompetentnost i razvoj MSP“ (Ref. oznaka: KK.03.2.1.01.), zbog kojeg je:

- neopravdano isključen iz postupka nabave,

- njegova ponuda neopravdano odbijena, ili

- ocjena ponude protivna uvjetima i kriterijima dokumentacije za nadmetanje i odredbama navedenog Priloga 4.

Predstavka se podnosi Posredničkom tijelu razine 2 (Hrvatska agencija za malo gospodarstvo, inovacije i investicije, Prilaz Gjure Deželića 7, 10000 Zagreb, Hrvatska) a preslika predstavke se dostavlja Naručitelju na istu poštansku adresu na koju je dostavljena i osnovna ponuda, i to u roku 8 dana od dana primitka Odluke o odabiru ili Odluke o poništenju. Podnositelj mora u predstavci obrazložiti svoje navode.

Podnošenje predstavke ne zaustavlja sklapanje Ugovora o nabavi, ali ako Naručitelj smatra da je predstavka osnovana i u slučaju da ugovor još nije sklopljen, može ispraviti nepravilnosti i donijeti novu Odluku, a o čemu izvješćuje Posredničko tijelo razine 2.

## Uvid u ponude

U roku 4 dana od dana objave odluke o odabiru, Naručitelj će na zahtjev Ponuditelja omogućiti uvid u bilo koju ponudu, osim u one podatke koje su ponuditelji označili tajnima. Podaci iz ponude ne smiju se kopirati, umnažati, reproducirati, fotografirati ili snimati, već samo ručno bilježiti.

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

# POPIS PRILOGA

Prilog 1 – Ponudbeni list

Prilog 2 – Tehničke specifikacije i ostali zahtjevi

Prilog 3 – Troškovnik

Prilog 4 – Izjava o nekažnjavanju

Prilog 5 – Izjava ponuditelja

Prilog 6 – Popis ugovora o isporuci robe